น้ำมัน,ทองร่วงแรง/หุ้นปิดบวก
หุ้นดาวโจนส์ปิดบวก 139.16 จุด นักลงทุนขานรับข้อมูลเศรษฐกิจแข็งแกร่ง ด้านราคาน้ำมันร่วง 1.22 ดอลลาร์ ขณะที่ทองคำลดลง 11.20 ดอลลาร์
30 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 26,659.11 จุด เพิ่มขึ้น 139.16 จุด หรือ +0.52% ขณะที่ดัชนี เอสแอนด์พี 500 ปิดที่ 3,310.11 จุด เพิ่มขึ้น 39.08 จุด หรือ +1.19% ส่วนดัชนีแนสแดค ปิดที่ 11,185.59 จุด เพิ่มขึ้น 180.72 จุด หรือ +1.64%
ดัชนีดาวโจนส์ตลาดหุ้นนิวยอร์กปิดดีดตัวขึ้นกว่า 100 จุดเมื่อวันที่ 29 ต.ค. ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงตัวเลขผลิตภัณฑ์มวลรวมภายในประเทศ (GDP) ไตรมาส 3 ที่ขยายตัวสูงสุดเป็นประวัติการณ์
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 1.22 ดอลลาร์ ปิดที่ 36.17 ดอลลาร์ ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 1.47 ดอลลาร์ ปิดที่ 37.65 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม ลดลง 11.20 ดอลลาร์ ปิดที่ 1,868.00 ดอลลาร์ต่อออนซ์